**Հարալդ Սլոթ-Մյոլլեր** (դան․՝ Harald Slott-Møller, օգոստոսի 17, 1864(1864-08-17), Կոպենհագեն, Դանիա - հոկտեմբերի 20, 1937(1937-10-20), Կոպենհագեն, Դանիա), դանիացի նկարիչ, կերամիկայի վարպետ։

Կնոջ՝ նկարչուհի ‎Ագնես Սլոթ-Մյոլլերի հետ եղել է Den Frie Udstilling-ի («Ազատ ոճի ցուցահանդես») հիմնադիրներից։

Կենսագրություն
--------------

Հարալդ Սլոթ-Մյոլլերը ծնվել է Կոպենհագենում, Կառլ Էմիլ Մյոլլերի և Աննա Մարիա (ծննդյան անունը՝ Մյոլլեր) ընտանիքում։ 1883 թվականին ավարտել է Դանիայի գեղարվեստի թագավորական ակադեմիայի նախապատրաստական դասընթացը, այնուհետև երեք տարի նկարչություն է ուսանել Պեդեր Սևերին Կրոյերի մոտ։

Գործունեություն
---------------

Հարալդ Սլոթ-Մյոլլերն առաջին անգամ ցուցադրվել է 1886 թվականին Շարլոտտենբորգի գարնանային ցուցահանդեսում։ 1888 թվականին նրա վրձնած *Fattigfolk i Fattiglægens Venteværelse* (Աղքատները խեղճ բժշկի ընդունարանում) մեծածավալ վառ գույներով աշխատանքը մեծ ուշադրության է արժանացել։ Դիմանկարային և լանդշաֆտային աշխատանքներով ներկայացել է Շարլոտտենբորգի ցուցասրահում և Ազատ ոճի ցուցահանդեսում։ 1890-ական թվականների սկզբին Հարալդ Սլոթ-Մյոլլերնի մոտ ոճային փոփոխություն է տեղի ունեցել, որը նկատելի է քանդակագործ Անն Մարի Բրոյցենի դիմանկարում, որտեղ նրա շիկահեր մազերը ծածկված են ոսկով, ինչպես Սլոթ-Մյոլլերի լանդշաֆտներից մեկի հացահատիկները։ Այս կտավին հաջորդել են մի շարք նկարներ, որոնք նրա համար տեղ են հարթել որպես 1890-ականների հիմնական նկարիչներից մեկի՝ («Երեք կանայք»), *Foraaret* («Գարուն») և նրա նշանավոր խորհրդանշական աշխատանքը *Primavera* (1901): Սլոթ-Մյոլլերը նկարչության մեջ մնացել է որպես Հարավային Ջաթլենդի և Հարավային Չլեսվինգի հայտնիների դիմանկարիչ։ Նրա աշխատանքները հաճախ բնութագրվում են ծագմամբ։

1902-1906 թթ. Հարալդ Սլոթ-Մյոլլերն աշխատել է Aluminia հախճապակու գործարանում և Քրիստիան Խոակիմի հետ համատեղ իրականացրել է մի շարք նախագծեր, որոնց արդյունքում լայն ճանաչում է ձեռք բերել որպես դարաշրջանի առաջատար վարպետներից մեկը։ Չնայած նա շարունակել է նկարել, աշխատանքների մասին կարծիքներն աջակցող չեն եղել։

1919 թվականին արժանացել է Դանեբրոգ շքանշանի։ Եղել է Den Frie Udstilling (Ազատ ոճի ցուցահանդես) հիմնադիրներից։ Մահացել է Կոպենհագենում։ Թաղված է Հոլմեն գերեզմանատանը։

Սլոթ-Մյոլլերը պատկերված է կրկնակի դիմանկարով՝ *Ude eller Kammerater* (Ընկերներից, 1886), որտեղ կնոջ հետ պատկերել են միմյանց։ Գծանկար-ինքնադիմանկարներից է *Trækfuglene* (Թափառական թռչուններ, 1909)։ Մեկ այլ ինքնադիմանկար գտնվում է Ֆլորենցիայի Ուֆֆիցիում (1924)։

Պատկերասրահ
-----------

* Մերկ աղջիկներՄերկ աղջիկներ
* 'ամառային օր, 1888'ամառային օր, 1888
* ԾովափինԾովափին
* ԽնջույքԽնջույք
* ԳարունԳարուն
* Ամառային երեկոԱմառային երեկո
* Երեք կանայքԵրեք կանայք
* Ադամն ու ԵվանԱդամն ու Եվան
* ՄերկությունՄերկություն
* Գարդա լճի մոտԳարդա լճի մոտ
* Առավոտյան սուրճԱռավոտյան սուրճ
* Թռչունների դիտումԹռչունների դիտում

Ծանոթագրություններ
------------------

1. 1 2 3 4  Kunstindeks Danmark (դան.)
2. 1 2
3. 1 2 3 4  "Harald Slott-Møller", *Dansk Biografisk Leksikon*. Retrieved 4 February 2013.
4. ↑  «Georg Brandes at the University in Copenhagen». Detroit Institute of Arts. Արխիվացված է օրիգինալից 2014 թ․ հուլիսի 16-ին. Վերցված է 2013 թ․ փետրվարի 1-ին.
5. ↑  "Flensborghus" Արխիվացված 2013-02-17 archive.today, Grænseforeningen. Retrieved 4 February 2013
6. ↑  "Aluminia", *Den Store Danske*. Retrieved 4 February 2013.
7. ↑  Varnedoe, Kirk; Corcoran Gallery of Art; Brooklyn Museum; Minneapolis Institute of Arts (1982). *Northern light: realism and symbolism in Scandinavian painting, 1880-1910*. Brooklyn Museum. էջ 212. ISBN 978-0-87273-094-6. Վերցված է 2013 թ․ հունվարի 31-ին.
8. ↑  Birgit Jenvold, "Harald Slott-Møller", *Kunstindeks Danmark & Weilbachs kunstnerleksikon*. Retrieved 4 February 2013.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հարալդ Սլոթ-Մյոլլեր» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | gravsted.dk |
|  |
| Չափորոշչային վերահսկողություն | GND: 1122141548 · ISNI: 0000000070547758 · LCCN: no2014049670 · VIAF: 178149196251874790139 · ULAN: 500008551 · WorldCat VIAF: 178149196251874790139 |

 |